Энтони Хопкинс

Сэр Филип Энтони Хопкинс (; тыуған: 31 декабрь, 1937, Порт-Толбот, Уэльс, Бөйөк Британия) — Бөйөк Британия һәм Американың театр һәм кино актеры, режиссер, композитор. Кинематография образы буйынса «Бәрәстәрҙең өндөшмәүе», «Ганнибал» һәм «Ҡыҙыл аждаһа» фильмдарындағы танылған кеше үлтереүсе-каннибал доктор Ганнибал Лектер образын тыуҙырыусы.

Хопкинстың билдәле актерлыҡ эштәре араһында «Ҡышҡы арыҫлан», «Тылсым», «Кеше-фил», «Брэм Стокер дракулаһы», «Көндөң ҡалған өлөшө», «Күләгәләр иле», «Көҙ риүәйәттәре», «Никсон», «Амистад», «Зорро битлеге», «Таныш булығыҙ, Джо Блэк», «Ной», «Иң етеҙ „Индиан“» кеүек һәм башҡа фильмдар бар.

2000 йылда Америка гражданлығын алып, АҠШ-та йәшәй. 2003 йылда Голливудтың Дан аллеяһына Энтони Хопкинстың йондоҙо ҡуйыла, 2008 йылдан Британия кино һәм телевидение сәнғәте академияһы ағзаһы.

«Оскар», ике «Эмми» һәм дүрт BAFTA премиялары лауреаты.

 Биографияһы 

 Бала сағы 
Энтони Хопкинс Уэльстың көньяғында Порт-Толботтан алыҫ булмаған Маргам биҫтәһендә Ричард Артур Хопкинс (Richard Arthur Hopkins) һәм уның ҡатыны Мюриэл Энндең (Muriel Anne) валлий ғаиләһендә тыуа.

1949 йылда ата-әсәһенең талабы буйынса ул Понтипулдағы Jones' West Monmouth Boys' School мәктәбенә уҡырға инә. Биш семестр уҡығандан һуң Хопкинс күсеп Cowbridge Grammar School (Вейл-оф-Гламорган, көньяҡ Уэльс) мәктәбенә күсә. Малай дислексия сиренән яфалана һәм ғәҙәти мәктәптә уҡый алмай. Бер ни тиклем ваҡыт үткәс, йәш Энтони мәктәптә белем алыуға ҡарағанда үҙен сәнғәткә, атап әйткәндә, һынлы сәнғәткә йәки фортепианола уйнауға өйрәнеүгә арнарға теләй.

Актер һөнәрен һайлауҙа 15 йәшендә 1960 йылдарҙа Голливуд йондоҙо булған Ричард Бёртон менән осрашыу Хопкинс яҙмышына хәл иткес йоғонто яһай. Һөҙөмтәлә Энтони Хопкинс документтарын Кардиффтағы Уэльс король музыка һәм драма колледжына тапшыра, уны 1957 йылда тамамлай. Ике йыл армияла хеҙмәт иткәндән һуң, 1959 йылда ул Лондонға күсенә һәм уҡыуын Король драма сәнғәте академияһында дауам итә.

 Карьераһы 
1965 йылда Энтони Хопкинс бер ни тиклем ваҡыт театрҙа эшләй, шунан Лоренс Оливьеның саҡырыуы буйынса Король милли театры труппаһына күсә. Хопкинс Оливьеның дублеры була, Август Стриндбергтың «Үлем бейеүе» спектакле барышында Оливье аппендицит менән дауаханаға оҙатыла, уның роленә Хопкинсты ҡуялар. 1970 йыл аҙағынаса театр труппаһы ағзаһы була. Артабан ул АҠШ-ҡа күсенә һәм кино, телевидениела төшә башлай.

1968 йылда Джеймс Голдмендың шул исемдәге пьесаһы буйынса ҡуйылған «Ҡышҡы арыҫлан» фильмындағы роле кинолағы тәүге ҙур эше була, унда Хопкинс «Арыҫлан йөрәкле» Ричардты уйнай.
справа|мини|250x250пкс|Джон Шлезингерҙың «Ғәйепһеҙ» фильмын төшөргөн мәлдә Изабелла Росселлини менән, Берлин, «Темпельхоф» аэропорт, 7 май, 1992
1970—1980 йылдарҙа башлыса телефильмдарҙа төшә. 1972 йылда "Һуғыш һәм солох"тоң инглиз телеверсияһында Пьер Безуховты уйнай, «Иң яҡшы актер» категорияһында BAFTA-ның бүләгенә лайыҡ була (тағы ла ике бүләге: «Бәрәстәрҙең өндәшмаүе» һәм «Күләгә илендә» фильмдары өсөн).

Энтони Хопкинс — ике тапҡыр «Эмми» лауреаты: Бруно Гауптмандың биографик роле («Линдбергты урлау тураһындағы эш», 1976) һәм Гитлер роле өсөн («Бункер», 1981).

1992 йылда "Бәрәстәрҙең өндөшмәүе"ндә маньяк-үлтереүсе Ганнибал Лектер роле өсөн «Оскар»ға лайыҡ була. Ике йылдан һуң «Көн аҙағы» мелодрамаһындағы идеаль британ дворецкийы Стивенс роле өсөн ошо уҡ премияға тәҡдим ителә.

Ҙур ҡаҙаныштары өсөн махсус бүләктәргә лайыҡ була — «Алтын глобус» («Сесиль Б. Милль премияһы», 2006) һәм BAFTA («Британия» премияһы, 1995; , 2008).

Хопкинстың режиссерлыҡ эштәре — 1996 йылда «Август» (Антон Чеховтың «Ваня Ағай») әҫәре мотивтары буйынса, һәм 2007 йылда «Өйөрмә» фильмдары.

1987 йылда Хопкинс королева Елизаветанан Британия империяһы ордены Командоры исемен ала, ә 1993 йылда уға үҙ исеме алдынан «сэр» атамаһын ҡулланыу хоҡуғын биргән рыцарь-бакалавр титулы бирелә. Шулай итеп, Хопкинстың сәнғәттәге ғәйәт ҙур ҡаҙаныштары һәм бөтә донъяға Бөйөк Британияны популярлаштырыуы юғары баһаға лайыҡ була..

 Музыкаль әҫәрҙәре 
Хопкинс — оркестр менән фортепиано һәм скрипка өсөн бер нисә әҫәр авторы. Хопкинстың And The Waltz Goes (Вальс дауам итә; нем. — Тормош дауам итә) вальсы Андре Рье башҡарыуында бик популяр булып китәAndré Rieu — And The Waltz Goes On (composed by: Anthony Hopkins).

 Шәхси тормошо 
Тәүге ҡатыны Петронелла Баркерҙан (1966 йылдан 1972 йылғаса рәсми никахта) ҡыҙы Эбигейл ( 1968 йылда тыуған) бар. Был никахын ул бик үк уңышлы тип иҫәпләмәй, шулай уҡ кеше алдында ҡыҙы тураһында ла һөйләп бармай.

1973 йылдан 2002 йылға тиклем Дженнифер Линтон менән никахта тора. Ул Хопкинстың администраторы һәм бухгалтеры була.

Әлеге ваҡытта Хопкинс өсөнсө тапҡыр сығышы менән Колумбиянан булған Стелла Аррояваға ( 1956 йылда тыуған) өйләнгән. Улар Лос-Анджелеста антикварҙар магазинында таныша һәм 2004 йылда өйләнешә. Стелла Хопкинстың автобиографик «Өйөрмә» фильмында сопродюсер һәм уның партнеры була.

Энтони Хопкинс 1975 йылдан Аноним алкоголиктар берләшмәһенең әүҙем ағзаһы булып тора һәм 45 йылдан ашыу алкоголде бөтөнләй ҡулланмай.

 Фильмографияһы 

 Режиссер 
  — 
  — Август / August
  — Вихрь / Slipstream

 Наградалары 
 1987 — Британия империяһы ордены Командоры (СВЕ)
 1993 — Рыцарь-бакалавр

 Иҫкәрмәләр 

 Әҙәбиәт 









 Һылтанмалар 
 Тормош ҡағиҙәһе. Энтони Хопкинс, «Esquire» журналында 

Категория:Голливудтың дан аллеяһы
Категория:BAFTA премияһы лауреаттары
Категория:Сесил Б. Де Милль премияһы лауреаттары
Категория:Бөйөк Британия композиторҙары
Категория:Сәнғәт һәм әҙәбиәт француз ордены командорҙары
Категория:Рыцарь-бакалаврҙар
Категория:Британия империяһы ордены командорҙары
Категория:Бөйөк Британия кинорежиссёрҙары
Категория:Алфавит буйынса кинорежиссёрҙар
Категория:Алфавит буйынса шәхестәр
Категория:Бөйөк Британия актёрҙары
Категория:Алфавит буйынса актёрҙар
Категория:Википедия:Замандаштар биографияһы
Категория:Википедия:Викимәғлүмәттә сығанағы булған мәҡәләләр
Категория:1937 йылда тыуғандар
Категория:31 декабрҙә тыуғандар